Dragi đače,

pozdravljam te na početku nove školske godine.

Želim da dobro proučiš i zapamtiš upute koje ti pišem.

Za matematiku ti je potrebna jedna bilježnica za ŠKOLKSI RAD – u nju ćeš pisati **samo ono što radimo u školi** što urednije i preglednije.

Najbolje bi bilo da je to bilježnica s praznim listovima, ali ako si već kupio s kvadratićima i to je u redu. Kada ćemo raditi geometrijske sadržaje, trebat će ti bilježnica s praznim listovima-geometrijska bilježnica. Zatim, bit će ti potrebni: **ravnalo, trokuti, šestar, škarice i ljepilo** – molim da je uvijek s tobom u školskoj torbi.

***Za pisanje zadaće*** *potrebna ti je* ***još jedna bilježnica*** *iz koje ćeš svaki puta kada pišeš zadaću istrgnuti sredinu bilježnice i list iz sredine pisati zadaću.* ***Svaki put na početku sata predaješ zadaću napisanu na listu papira ili na listiću ako je bila zadana na listiću u školi.***

**ISPITI** – sve provjere bit će na vrijeme najavljene i upisane u e-dnevnik

**KRITERIJI VREDNOVANJA** – bit će objavljeni na web stranici škole pod RAZMJENA ZNANJA– MATEMATIKA i u učionici

 matematike

**DOMAĆA ZADAĆA**

- predaje se na listu papira iz sredine bilježnice ili na listiću ako je već tako zadana u školi na satu

-na svakom listu papira prvo treba napisati svoje ime i prezime, razred, domaći rad i nadnevak

-tekst zadataka NE treba prepisivati, već samo stranicu i redni broj zadatka te sam zadatak.

 Na primjer:

|  |
| --- |
| Ivan Parlov, 5.r Domaći rad 5.9.2023.str.15/1.a)str.45/3.b)str.60/48.c) |

- zadaća treba biti točno i uredno napisana kao i listić ili list papira koji predaješ treba biti uredan i čist

- ukoliko je list papira neuredan, to će se bodovati kao da zadaća nije napisana i vrednovat će se sa (-) minusom

- kada skupiš 4 minusa u e-imenik se upisuje ocjena nedovoljan (1) iz domaćeg rada

- ako redovito pišeš zadaće, ocjena iz domaće zadaće upisuje se na kraju mjeseca i ovisi o točnosti, preglednosti,

 urednosti

- zadaće će biti pregledane i čuvane u razrednom registru te uvijek dostupne roditeljima na uvid